Diari Oficial de la Generalitat Valenciana


Sumari del DOGV 4344, del 26-09-2002 (2002/9879)

RESOLUCIÓ de 13 de setembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni específic de col·laboració entre l'Institut de la Dona (organisme autònom del Ministeri de Treball i Afers Socials) i la Conselleria de Benestar Social de la Generalitat Valenciana, per al desenvolupament del programa CLARA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4344

Data del DOGV
:   26-09-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/9879


Data del document
:   13-09-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria de Benestar Social
    * cooperació administrativa
    * condició de la dona
    * dona
    * administració central

RESOLUCIÓ de 13 de setembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni específic de col·laboració entre l'Institut de la Dona (organisme autònom del Ministeri de Treball i Afers Socials) i la Conselleria de Benestar Social de la Generalitat Valenciana, per al desenvolupament del programa CLARA. [2002/9879]
  
Subscrit, després de la tramitació prèvia reglamentària, entre l'Institut de la Dona (organisme autònom del Ministeri de Treball i Afers Socials) i la Conselleria de Benestar Social de la Generalitat Valenciana, el 30 de maig de 2002, un conveni específic de col·laboració per al desenvolupament del programa CLARA, i en compliment del que establix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana el conveni esmentat, que ha quedat inscrit en el Registre de Convenis amb el número 0592/2002, i que figura com a annex d'esta resolució.
  
València, 13 de setembre de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni específic de col·laboració subscrit entre l'Institut de la Dona (organisme autònom del Ministeri de Treball i Afers Socials) i la Conselleria de Benestar Social de la Generalitat Valenciana, per al desenvolupament del programa CLARA
  
Madrid, 30 de maig de 2002
  
Es reuneixen
  
D'una part, la senyora Mª Pilar Dávila del Cerro, directora general de l'Institut de la Dona (Ministeri de Treball i Afers Socials), nomenada mitjançant Reial Decret 148/2000, de 4 de febrer (BOE núm. 31, de 5 de febrer de l'any 2000), en nom i representació de l'organisme autònom esmentat (Reial Decret 758/1996, de 6 de maig; Reial Decret 839/1996, de 10 de maig; Llei 16/1983, de 24 d'octubre; Reial Decret 774/1997, de 30 de maig).
  
I d'una altra part, el senyor Rafael Blasco Castany, conseller de Benestar Social de la Generalitat Valenciana, en virtut de la competència atribuïda per l'article, 35 de la Llei 5/1983, de 30 de desembre, del Govern Valencià, tota vegada que ha sigut autoritzat per a la subscripció d'este conveni amb data 30 de maig de 2002, segons el que preveuen article 54 bis 1 b) del Text Refós de la Llei d'Hisenda Pública de la Generalitat i l'article 21 f) de la Llei de Govern Valencià i 2.2. del Decret 20/1993, de 8 de febrer, del Govern Valencià, per la qual es regula el Registre de Convenis i s'establix el règim juridicopressupostari dels que subscriga la Generalitat Valenciana.
  
Ambdues parts, amb les representacions que tenen assignades i reconeixent-se amb plena capacitat per a actuar i, en especial, per a firmar este conveni de col·laboració,
  
Exposen
  
Primer. Que a l'Institut de la Dona, organisme autònom del Ministeri de Treball i Afers Socials, li corresponen d'acord amb les finalitats previstes en la seua Llei de Creació 16/1983, de 24 d'octubre, i en l'article segon del Reial Decret 774/1997, de 30 de maig, per la qual s'establix la nova regulació de l'organisme esmentat, la promoció i el foment de les condicions que possibiliten la igualtat social d'estos dos sexes i la participació de la dona en la vida política, cultural, econòmica i social.
  
Que l'Institut de la Dona té entre els seus eixos prioritaris la realització d'actuacions encaminades a combatre la feminització de la pobresa, tot promovent programes d'inserció sociolaboral dirigits a dones en situació o risc d'exclusió social, així com establir relacions amb institucions d'anàloga naturalesa i semblants de les comunitats autònomes i de l'administració local, segons el que disposen els punts 10 i 11 de l'article segon de la Llei 16/1983.
  
Segon. Que el programa CLARA, l'objectiu del qual és incrementar l'empleabilitat de col·lectius de dones amb especials dificultats d'integració social i inserció laboral està cofinançat pel Fons Social Europeu a través de marcs comunitaris de suport, programa operatiu «Lluita contra la discriminació», per al període de programació 2000-2006.
  
Tercer. Que la Direcció General de la Dona de la Comunitat Valenciana té encomanades entre les seues funcions presentar i difondre, en el marc de les iniciatives europees, projectes encaminats a fer realitat la igualtat d'oportunitats entre dones i homes, així com la de fomentar la implantació i l'execució de programes de col·laboració i formació que tinguen com a objecte la promoció sociolaboral de les dones.
  
Quart. Que per al compliment de les finalitats d'interés general i social la consecució de les quals té encomanada l'administració general de l'Estat, l'Institut de la Dona té interés i es fa necessària la col·laboració amb la Direcció General de la Dona de la Comunitat Valenciana, per al desenvolupament del programa CLARA.
  
Cinqué. Que este conveni està exclòs de l'àmbit d'aplicació del Reial Decret 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, en virtut del que establix l'article 3 punt u lletra C, excepte per a la resolució dels dubtes i llacunes que puguen suscitar-se.
  
Sisé. Que per a la realització de l'objecte del conveni hi ha crèdit adequat i suficient en els pressupostos de l'Institut de la Dona i en els de la Direcció General de la Dona de la Comunitat Valenciana de 2002.
  
Per tot això exposat, ambdues parts acorden subscriure este conveni de col·laboració que es regirà d'acord amb les següents
  
Clàusules
  
Primera. Objecte del conveni
  
Constituïx l'objecte d'este conveni, la col·laboració d'estos dos organismes en la realització d'activitats conjuntes per al desenvolupament del programa CLARA.
  
Entre les finalitats de l'Institut de la Dona, organisme autònom del Ministeri de Treball i Afers Socials, i la Direcció General de la Dona de la Generalitat Valenciana, es troba fomentar la implantació i l'execució de programes de col·laboració i formació que tinguen com a objecte la promoció sociolaboral de les dones.
  
L'objectiu del programa és incrementar l'empleabilitat de col·lectius de dones amb especials dificultats d'integració social i laboral. Que este programa està cofinançat pel Fons Social Europeu a través de marcs comunitaris de suport, programa operatiu «Lluita contra la discriminació», per al període de programació 2000-2006.
  
Segona. Aplicació
  
Este conveni s'aplicarà en la província d'Alacant.
  
Tercera. Compromís de les parts
  
La col·laboració subscrita per ambdues parts es concreta en les activitats derivades de la posada en marxa, el desenvolupament, la gestió i l'avaluació del programa objecte del conveni i que a continuació s'enumeren.
  
Per part de l'Institut de la Dona:
  
- Posada a disposició de la metodologia d'intervenció.
  
- Elaboració, adaptació i edició d'instruments tècnics.
  
- Elaboració i edició dels materials de divulgació del programa.
  
- Formació del personal tècnic adscrit al programa.
  
- Realització de jornades tècniques.
  
- Creació i manteniment de bases de dades.
  
- Avaluació.
  
- Formació, tutorització i seguiment en la intermediació laboral.
  
Correspon a la Direcció General de la Dona de la Comunitat Valenciana l'execució de les activitats següents:
  
- Desenvolupament dels itineraris integrats d'inserció social i laboral.
  
- Posada a disposició dels locals necessaris per al desenvolupament del projecte.
  
- Despeses d'infraestructura i de manteniment dels locals on s'ubique el projecte.
  
- Informació i difusió del programa en col·laboració amb l'Institut de la Dona.
  
- Contacte amb entitats i associacions que col·laboren en el programa.
  
- Organització i gestió de la formació ocupacional.
  
- Contactes amb empreses.
  
- Posada a disposició del programa dels servicis d'atenció de persones dependents i de beques d'acompanyament a la inserció, que afavorisquen la realització de l'itinerari a les beneficiàries.
  
Quarta. Finançament
  
Les previsions de l'Institut de la Dona per a este projecte són de tres-cents trenta-quatre mil tres-cents trenta-vuit euros amb dotze cèntims (334.338,12 euros), que serà distribuïda entre les diferents entitats que participen en el desenvolupament del programa CLARA, segons les actuacions que cal realitzar.
  
- L'Institut de la Dona contribuirà a l'objecte del conveni mitjançant l'aportació directa a la Generalitat Valenciana la quantitat de cinc mil set-cents nou euros amb seixanta-un cèntim (5.709,61 euros), a càrrec del concepte 69.561.300.I.982.83 del pressupost de 2002.
  
- La Direcció General de la Dona de la Comunitat Valenciana contribuirà amb l'aportació de la quantitat de cinc mil set-cents nou euros amb seixanta-un cèntim (5.709,61 euros), a càrrec del concepte 57.54.15.1367.230.97.3 del pressupost de la Generalitat Valenciana per a l'exercici 2002.
  
Atés que la dilatació en el procediment administratiu de tramitació i firma del conveni no ha d'afectar l'inici de les activitats pactades, l'Institut de la Dona acceptarà que estes comencen abans de la data de la firma, així com que es justifiquen despeses en este nexe de temps relatiu a les activitats esmentades.
  
Cinquena. Aportacions
  
Les aportacions dineràries que realitzarà l'Institut de la Dona per al compliment de les actuacions objecte d'este conveni dins el marc comú de col·laboració, es realitzaran en un únic pagament a la firma d'este conveni.
  
Sisena. Justificació
  
La Conselleria de Benestar Social, a través de la Direcció General de la Dona com a entitat perceptora del finançament esmentat, acreditarà el compliment de les estipulacions del conveni amb la certificació prèvia del/la interventor/a de la conselleria, amb anterioritat al 15 d'agost, de les despeses compreses entre l'1 de gener al 30 de juny de 2002.
  
La identificació de l'acció es farà d'acord amb el desglossament que determine el Fons Social Europeu.
  
Setena. Seguiment
  
Per a la supervisió i el seguiment d'este conveni es constituirà una comissió mixta integrada per dos representants de l'Institut de la Dona i dos representants de la Direcció General de la Dona de la Comunitat Valenciana, a fi de vetlar pel control, el compliment i l'avaluació de les actuacions previstes en este conveni, i per a la resolució dels problemes d'interpretació i de compliment que puguen plantejar-se en l'execució del conveni.
  
La resolució dels problemes d'interpretació i de compliment que puguen plantejar-se en este conveni es regiran pel que establix l'article 6.3 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, segons la redacció que hi dóna la Llei 4/1999, de 16 de gener, que modifica l'anterior.
  
Esta comissió es reunirà, almenys dues vegades a l'any, a petició de qualsevol de les parts, quan les circumstàncies ho aconsellen, i els seus titulars podran delegar les seues funcions en les persones que designen a fi de coordinar les actuacions d'execució del programa.
  
Huitena. Publicitat i difusió
  
La Direcció General de la Dona de la Comunitat Valenciana es compromet a destacar en totes les activitats que realitze per a la difusió de les previstes en el conveni la col·laboració prestada per l'Institut de la Dona, així com a incorporar el seu logotip en tots els materials que es reproduïsquen i utilitzen per a la publicitat o difusió de les activitats realitzades.
  
Així mateix es comprometen a destacar la col·laboració del Fons Social Europeu, el logotip del qual serà incorporat en esta documentació. La propietat de tota documentació que s'obtinga com resultat de les activitats objecte del conveni pertanyerà a l'Institut de la Dona, a qui correspondran en exclusiva els drets d'explotació d'esta, en qualsevol de les modalitats recollides en la llei, respectant sempre els drets morals que corresponen a l'autor de l'obra reconeguts en el Reial Decret Legislatiu 1/1996, de 12 d'abril, pel qual s'aprova el Text Refós de la Llei de Propietat Intel·lectual.
  
Novena. Relació contractual
  
Este conveni no generarà, en cap cas, relació laboral entre l'Institut de la Dona i les/els professionals que duen a terme l'execució de les activitats incloses en el conveni.
  
Deu. Àmbit jurisdiccional
  
Este conveni té naturalesa administrativa, es regirà per les clàusules anteriors i, en el que no s'hi preveu expressament, així com per a la resolució dels dubtes que puguen presentar-se, pels principis del Reial Decret 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
Atesa la naturalesa juridicoadministrativa d'este conveni, l'orde jurisdiccional contenciós administratiu serà el competent per a resoldre les qüestions litigioses que puguen suscitar-se entre les parts durant l'execució d'este.
  
Onze. Vigència
  
Este conveni produirà efectes a partir de l'1 de gener fins el 30 juny de 2002, sense perjuí que qualsevol de les parts puga denunciar-ho a l'altra part amb una antelació mínima de 15 dies a la data en què es done per finalitzat. Esta finalització no afectarà el desenvolupament i la conclusió del programa.
  
Dotze. Modificacions
  
Els termes d'este conveni de col·laboració podran ser modificats de mutu acord entre les parts subscriptores, sempre que no supose un increment del cost de les activitats a desenvolupar.
  
Esta modificació es farà efectiva mitjançant l'acord de la Comissió Mixta de Seguiment a què fa referència la clàusula setena, i s'incorporarà com a part inseparable del text del conveni. Per a realitzar esta modificació per part de la Generalitat Valenciana, i de conformitat amb el que disposa el Decret del Consell 20/1993, de 8 de febrer, es requerirà la pràctica novament d'estos tràmits que van ser necessaris per a l'aprovació del conveni original.
  
Tretze. Causes de resolució
  
No obstant la vigència establida en la clàusula onzena, serà causa d'extinció l'incompliment d'estes clàusules per alguna de les parts, independentment de la seua causa.
  
L'incompliment per part de l'Institut de la Dona determinarà per a este el pagament dels danys i perjuís que per tal causa s'irroguen a l'altra part. L'incompliment per part de la Direcció General de la Dona de la Comunitat Valenciana determinarà per a este l'obligació de restituir a l'Institut de la Dona les quantitats que s'hagen percebut indegudament i la d'indemnitzar els danys i perjuís ocasionats.
  
En estos dos casos es respectaran els drets adquirits pels tercers de bona fe.
  
També serà causa de resolució el mutu acord i la impossibilitat sobrevinguda de complir les activitats descrites.
  
I, en prova de conformitat, ambdues parts subscriuen este conveni en dos exemplars, en el lloc i en la data indicats amunt.
  
Per l'Institut de la Dona,
  
Pilar Dávila del Cerro
  
Per la Conselleria de Benestar Social
  
de la Generalitat Valenciana,